*Tämä artikkeli käsittelee manga- ja animesarjaa. Madonnan kappaleesta Lucky Star on eri artikkeli.*
***Lucky Star*** (らき☆すた, *Raki☆Suta*) on Kagami Yoshimizun luoma manga- ja animesarja, josta on tehty myös videopelejä. Sarja keskittyy lähinnä teini-ikäisten, yhdeksän japanilaisen ja yhden amerikkalaisen tytön elämään.

Päähenkilöt
-----------

Konata Izumi (泉 こなた, *Izumi Konata*)
*Ääninäyttelijät* Ryō Hirohashi (drama-CD), Aya Hirano (anime), Wendee Lee (englanninkielinen dubbaus)
Konata ('Kona-chan') on hieman laiska, lapsellinen ja huoleton otaku, mutta pohjimmiltaan hyväsydäminen johtaja. Hän pelaa usein online-roolipelejä opettajansa kanssa ja työskentelee cosplay- kahvilassa vaihto-oppilas Patricia Martinin kanssa. Konata asuu yhdessä leski-isänsä kanssa, ja hänellä on myös nuorempi serkku Yutaka Kobayakawa, joka käy samaa koulua kuin Konata. Konatalla on hyvin pitkät, siniset hiukset ja vihreät silmät. Hän on myös muita päähenkilöitä lyhyempi.

Kagami Hiiragi (柊 かがみ, *Hiiragi Kagami*)
*Ääninäyttelijät* Ami Koshimizu (drama-CD), Emiri Katō (anime), Kari Wahlgren (englanninkielinen dubbaus)
Kagami on Tsukasan vanhempi kaksossisko. Hän on hyvä koulussa, sillä opiskelee ahkerasti (toisin kuin Konata) ja oli jopa luokkansa puheenjohtajana vuoden. Kagami on eri luokalla kuin Konata ja Tsukasa, mutta on ruokatunneilla heidän kanssaan. Kagami on tietyissä tilanteissa ujo ja tunteellinen. Hän pitää videopelien pelaamisesta, mutta toisin kuin Konata, hän pelaa mieluiten ammuntapelejä. Kagamilla on siniset silmät ja pitkät, liilat hiukset, joita hän pitää kahdella poninhännällä.

Tsukasa Hiiragi (柊 つかさ, *Hiiragi Tsukasa*)
*Ääninäyttelijät* Mai Nakahara (drama-CD), Kaori Fukuhara (anime), Michelle Ruff (englanninkielinen dubbaus)
Tsukasa on Kagamin nuorempi kaksossisko. Hän on samalla luokalla kuin Konata. Tsukasa on mukava ja ystävällinen, mutta hyvin kömpelö hahmo, joka ei ole kovin hyvä opiskelussa tai liikunnassa. Tsukasalla on siniset silmät ja lyhyet, liilat hiukset, joissa hän pitää keltaista pantaa.

Miyuki Takara (高良 みゆき, *Takara Miyuki*)
*Ääninäyttelijät* Erina Nakayama (drama-CD), Aya Endo (anime), Karen Strassman (englanninkielinen dubbaus)
Miyuki on kaunis, älykäs ja hyväkäytöksinen tyttö varakkaasta perheestä. Hän puhuu aina kohteliaalla japanilaisella tyylillä, jopa puhuessaan lähimmille ystävilleen. Miyuki on samalla luokalla Konatan ja Tsukasan kanssa. Hän on stereotyyppinen *meganekko*, eli ystävällinen, silmälasipäinen tyttö. Hän pelkää hammaslääkärissä käymistä ja asioiden, kuten piilolinssien, laittamista silmiinsä. Miyuki pitää kirjojen lukemisesta ja nukkumisesta, ja hän meneekin yleensä aikaisin nukkumaan.

Anime
-----

*Lucky Star* on Kyoto Animationin tuottama 24-jaksoinen animesarja. Sarjaa aloitettiin esittämään japanissa 8. huhtikuuta 2007, ja se lopetettiin 16. syyskuuta 2007. Jokaisen jakson lopussa on osa fiktiivistä *Lucky Channel*- televisiosarjaa, jota juontavat Akira Kogami (Hiromi Konno) ja Minoru Shiraishi.

### Musiikit

Tunnusmusiikki"Motteke! Sailor Fuku (Take It! Sailor Uniform, *もってけ!セーラーふく*, Motteke! Sērāfuku), jonka laulavat Aya Hirano, Emiri Katō, Kaori Fukuhara ja Aya Endo (jaksot 1 – 23)
Muut kappaleet
1. "Hare Hare Yukai" by Aya Hirano, Minori Chihara, and Yuko Goto (episodes 2, 4, 14 and 16)
2. "Bōken Desho Desho?" by Aya Hirano, sung by Konata (episode 5)
3. "Gravity" by Satoru Kōsaki & m.o.v.e (episodes 6, 8)
4. "Kuchibiru Daydream" by Aki Misato (episode 7)
5. "God knows…" by Aya Hirano (episode 15)
6. "Cherry Blossoms Bloom into Future Love Dreams" (サクラサクミライコイユメ, *Sakura Saku Mirai Koi Yume*) by yozuca\* (episode 15)
7. "The Mikuru Legend of Love" (恋のミクル伝説, *Koi no Mikuru Densetsu*) by Yuko Goto (episode 16)
8. "Futari no Mojipittan" (ふたりのもじぴったん, *"Futari no Mojipittan"*) by Nana Furuhara (episode 22)
9. "United Force" by Minami Kuribayashi (episode 23)
10. "Take It! Sailor Uniform" (もってけ!セーラーふく, *Motteke! Sērāfuku*) by Aya Hirano, Emiri Katō, Kaori Fukuhara, and Aya Endo (episode 24)
11. "The Minoru Legend of Love" (恋のミノル伝説, *Koi no Minoru Densetsu*) by Minoru Shiraishi (episode 24)

Aiheesta muualla
----------------

* *Lucky Star* viralliset kotisivut (japaniksi)
* *Lucky Star* OVA viralliset kotisivut (japaniksi)
* *Lucky Star* DataBase (Arkistoitu – Internet Archive) (japaniksi)
* Kadokawan videopelejä koskeva nettisivu (Arkistoitu – Internet Archive) (japaniksi)
* Englanninkielisen animen viralliset kotisivut (Arkistoitu – Internet Archive) (englanniksi)